Мілтан Фрыдман

**Мілтан Фрыдман** (; ,  — ) — амерыканскі эканаміст, вядомы сваімі працамі ў мікраэканоміцы, макраэканоміцы, гісторыі эканомікі, статыстыцы, а таксама актыўнай абаронай эканамічнага і палітычнага лібералізму.

У сваёй працы *Капіталізм і свабода* (1962) ён заклікаў да мінімізацыі ролі ўраду ў свабодным рынку дзеля палітычнай і грамадскай свабоды. У 1976 годзе Фрыдман стаў лаўрэатам Нобелеўскай прэміі па эканоміцы (1976) «*за дасягненні ў даследаванні спажывецтва, гісторыі грашовага абарачэння, а таксама за практычную дэманстрацыю складанасці палітыкі эканамічнай стабілізацыі*».

## Біяграфія 
Мілтан Фрыдман нарадзіўся ў Нью-Ёрку ў беднай сям’і яўрэйскіх эмігрантаў з Украіны. Скончыў Універсітэт Рутгерса з дыпломам па матэматыцы. Працягнуў навучанне ў Чыкагскім універсітэце, дзе атрымаў ступень магістра эканомікі.

З 1937 г. працаваў у Нацыянальным бюро эканамічных даследаванняў.

У 1946 г. атрымаў ступень доктара ў Калумбійскім універсітэце.

Пад час Другой сусветнай вайны працаваў у міністэрстве фінансаў ЗША, потым у складзе групы даследчыкаў-статыстыкаў, што выконвалі замову міністэрства абароны.

У 1946 стаў прафесарам Чыкагскага ўніверсітэта, дзе працаваў да сваёй адстаўкі ў 1977 годзе. Якраз у той перыяд сфарміравалася так званая Чыкагская эканамічная школа, яскравым прадстаўніком якой быў сам Фрыдман.

Быў кансультантам урада ЗША па Плане Маршала, эканамічным саветнікам прэзідэнтаў Ніксана і Рэйгана. Вёў калонку ў часопісе Newsweek у 1966—1984. Працаваў у Гувераўскім універсітэце рэвалюцыі, вайны і міру пры Стэнфардскім універсітэце.

Жонка Мілтана Фрыдмана Роза Фрыдман і яго сын Дэвід Фрыдман таксама з’яўляюцца вядомымі эканамістамі-лібераламі.

## Навуковая дзейнасць 
Фрыдман стаў вядомым праз распрацаваную ім Колькасную тэорыю грошай, паводле якой грашовае абарачэнне вызначае намінальны кошт вытворчасці. Мілтан Фрыдман лічыцца адным з пачынальнікаў тэорыі манетарызму, якая прызнавала кіраванне грашовым абаротам найважнейшым фактарам кіравання эканомікай.

Таксама важным унёскам Фрыдмана ў развіццё эканамічнай навукі ёсць яго праца над функцыяй спажывання і гіпотэзай перманентнага даходу (1957), крытыка мадэлі крывой Філіпса і распрацоўка канцэпцыі натуральнага ўзроўню беспрацоўя (1968).

## Працы 
### Кнігі і артыкулы для шырокай аўдыторыі 
* *Roofs or Ceilings?: The Current Housing Problem* разам з Джорджам Дж. Стыглерам. (Foundation for Economic Education, 1946)
* *Capitalism and Freedom* ISBN 0-226-26401-7 (1962)
* *Social Security: Universal or Selective?* разам з Уілбурам Дж. Когенам (1972)
* *There’s No Such Thing as a Free Lunch* (1975), калонкі з *Newsweek*
* *Free to Choose: A personal statement*, разам з Розай Фрыдман, (1980)
* *The Case for Overhauling the Federal Reserve*, 1985, Challenge
* *Economic Freedom, Human Freedom, Political Freedom* ISBN 1-883969-00-X (1992), памфлет
* *The Drug War as a Socialist Enterprise*, Фрыдман пра свабоду і наркотыкі, 1992
* *Two Lucky People: Memoirs* (разам з Розай Фрыдман) ISBN 0-226-26414-9 (1998)
* *George Stigler: A Personal Reminiscence*, *Journal of Political Economy* Vol. 101, No. 5 (Oct., 1993), pp. 768—773 JSTOR
* *George J. Stigler, 1911—1991: Biographical Memoir*, 1998
* *Money Mischief: Episodes in Monetary History* ISBN 0-15-162042-3 (1994)
* *The Case for Free Trade* with Rose Friedman, 1997, Hoover Digest
* *Reflections on A Monetary History*, *The Cato Journal*, Vol. 23, 2004

## Гл. таксама 
* Манетарызм
* Лібералізм
* Лібертарыянства
* Чыкагская эканамічная школа

## Спасылкі 
* «Free to Choose» («Свабода выбару») — вядомае тэлешоу Мілтана Фрыдмана — некалькі выпускаў на GoogleVideo
* Фонд імя Мілтана Фрыдмана

Катэгорыя:Эканамісты чыкагскай школы
Катэгорыя:Эканамісты ЗША
Катэгорыя:Лаўрэаты Нобелеўскай прэміі па эканоміцы
Катэгорыя:Узнагароджаныя Нацыянальным медалём навукі ЗША
Катэгорыя:Члены і члены-карэспандэнты Нацыянальнай акадэміі навук ЗША
Катэгорыя:Узнагароджаныя медалём Джона Бейтса Кларка
Катэгорыя:Удзельнікі Таварыства «Мон Пелерын»
Катэгорыя:Дзеячы лібералізму
Катэгорыя:Эканамісты XX стагоддзя
Катэгорыя:Лаўрэаты прэміі Адама Сміта
Катэгорыя:Лібертарыянцы